張德恭

張德恭（），字子安，河南汝寧府光山縣人，民籍，明朝政治人物。

 生平 
嘉靖二十二年（1543年）癸卯科河南鄉試第十九名舉人。嘉靖三十八年（1559年）中式己未科會試第一百九十二名，三甲第十九名進士。授河间府推官，擢升户部主事，以忤太监鄭謙，贬邳州同知，升蘇州府通判，转泸州同知，遷河间府同知，寻補順天府治中，遷河東運副，遂致仕歸。所著有易解、岐黃諸書行於世《光州志》：張德恭，字子安，光山人。嘉靖巳未進士。天性醇篤。舉孝廉時，以才名授知郡守，却巨商雷煥之金，爲之釋冤。及登第，有中貴黃錦者，以寵弄權，或邀之干謁，公笑不往。司理河間，平恕明允，不憚豪貴。遷户部主事。曹舊多弊孔，力爲搜剔，正閹寺鄭謙欺隱之罪。謙方用事，無何，竟謫下邳丞。邳城郭皆土，圯而復隍，德恭曲爲調度。有軍卒犯法者，責之，鳩工庀材，城成，不費民間一縷，當道者以爲能。陞姑蘇别駕，力却織局餽遺，轉瀘州丞。瀘接壤番夷，實難之也。德恭曰：吾爲其易，孰當其難？遂策騎而往，生聚教訓，民皆向方。有番寇侵瀘境，烽火連天，衆皆惶怖，欲棄城走。德恭曰：弱不可示也，若進據都邑，則貽朝廷憂。於是投袂帥帥，掦帆渡江，賊望見，果膽落遁去。衆咸推德恭有文武才，頌聲籍甚。仍轉河間丞，尋補順天冶中。時宰相攝銓事，食客有謂通政常鄉可力得者，正色拒之。遷河東運副。德恭曰：士君子欲行其志，何往不可，奚其爲爲政。遂致政歸。悉以腴産推致伯兄。宗族有貧不自給者，輸數百畝以膽之。所著有易解、岐黃諸書行於世。及卒，論定賢而祀之於鄉。節家傳。。

 家族 
曾祖張祜，歲貢生；祖父張沐；父張僎，母劉氏。永感下。兄德温。

参考文献

Category:張姓
Category:光山人
Category:明朝河間府推官
Category:明朝邳州同知
Category:明朝蘇州府通判
Category:明朝河間府同知
Category:明朝順天府治中